Diari Oficial de la Generalitat Valenciana


Sumari del DOGV 3744, del 08-05-2000 (2000/3225)

RESOLUCIÓ de 17 de març de 2000, del Servei Territorial d'Indústria i Energia d'Alacant, per la qual se sotmeten a informació pública l'aprovació del projecte, l'autorització administrativa, la declaració en concret d'utilitat pública i l'estudi d'impacte ambiental de la línia aèria quàdruple circuit de mitjana tensió a 20 kV de la E.T. Rojales a Torrevieja, 1.a fase, al terme municipal de Rojales (Alacant).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3744

Data del DOGV
:   08-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/3225


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 17 de març de 2000, del Servei Territorial d'Indústria i Energia d'Alacant, per la qual se sotmeten a informació pública l'aprovació del projecte, l'autorització administrativa, la declaració en concret d'utilitat pública i l'estudi d'impacte ambiental de la línia aèria quàdruple circuit de mitjana tensió a 20 kV de la E.T. Rojales a Torrevieja, 1.a fase, al terme municipal de Rojales (Alacant). [2000/A3225]
  
Als efectes previstos en l'article 9 del Decret 2.617/1966, sobre normes per a atorgament d'autorització administrativa en matèria d'instal·lacions elèctriques, de 10 d'octubre (BOE de 24 d'octubre de 1966), i en l'article 53 de la Llei 54/1997, de 27 de novembre, del Sector Elèctric (BOE de 28 de novembre de 1997), i també en el reglament (aprovat per Decret 162/1990, de 15 d'octubre) per a l'execució de la Llei 2/1989, de 3 de març, d'Impacte Ambiental de la Generalitat Valenciana, se sotmet a informació pública el següent projecte d'instal·lació elèctrica:
  
Peticionari: Iberdrola, SA, amb domicili al carrer Calderón de la Barca, número 16, d'Alacant.
  
Lloc on s'establirà la instal·lació: terme municipal de Rojales. Origen en E.T. Rojales i final al costat de l'antic traçat del ferrocarril en suport a instal·lar.
  
Finalitat de la instal·lació: M.U.O.Q. 20 kV 4/C des de E.T. Rojales a Torrevieja, a Rojales.
  
Característiques principals: longitud 2.466 metres; nombre de suports: 26 metàl·lics; conductors CU-95; aïllament: cadenes d'amarratge i susp. CU-95.
  
Pressupost: 77.183.060 pessetes.
  
El titular ha sol·licitat, sobre les finques descrites en la relació annexa, servitud de pas aèria d'energia elèctrica, que comprén, a més a més de la volada sobre el predi servent, l'establiment de pals, torres o suports fixos per a la sustentació de cables conductors d'energia.
  
Cosa que es fa pública perquè siga coneguda per tota la gent i especialment pels propietaris de terrenys i la resta de titulars afectats pel dit projecte, la relació dels quals es recull al final d'aquest anunci perquè puga ser examinat l'expedient al Servei Territorial d'Indústria i Energia d'Alacant, situat al carrer Churruca, número 29, i puguen presentar-se les al·legacions que es consideren oportunes en el termini de 30 dies, comptats a partir de l'endemà de la inserció d'aquest anunci. Els plans parcel·laris podran ser igualment consultats als ajuntaments afectats.